##### La imagen puede contener: 2 personas, texto que dice "mi hijo amado el meufill estimat nire seme maitea my beloved son meu querido fillo ano tano En cada bautismo se abre el cielo y suena..."J:\Mis imágenes\Bautismo 8.jpgMISA CON NENOS

##### 7 de xaneiro 2024

##### Ordinario 1º-B

##### BAUTISMO DO SEÑOR

**Marcos 1, 7-11: *“Ti es o meu Fillo amado, en ti me comprazo”.***

**Mensaxe: Polo bautismo son**

**FILLO AMADO do Pai.**

##### MONICIÓN DE ENTRADA

Irmáns e irmás:

Terminamos o tempo de Nadal celebrando a festa do Bautismo do Señor. Descubrimos a Xesús, xa un home adulto, xunto ao río Xordán escoitando a voz do Pai que o proclama como o seu Fillo amado e convídanos a seguilo. É hoxe un bo día para lembrar que estamos bautizados, que formamos parte da Igrexa, e para renovar as nosas promesas bautismales. Esteamos seguros de que en cada bautismo se abre o ceo e soa: “es o meu fillo amado”. Que a Eucaristía nos axude a descubrir a grandeza de ser cristiáns.

SACERDOTE: No nome do Pai... A graza, o amor e a paz de Xesucristo, o Fillo amado do Pai, sexa con todos vós.

*(Poderíase adornar a pía bautismal con flores e cun paniño branco, cuncha con auga e aceite. Na casa tamén poderiamos poñer a candea do bautismo se a temos, a cuncha bautismal ou un recipiente con auga e algunha foto do bautizo cunha frase: “Son fillo amado do Pai”).*

**2. SÚPLICAS DE PERDÓN**

*Pidamos perdón ao Señor polos nosos pecados. (Silencio).*

*E agora recordando o noso bautismo, renunciemos ao pecado e profesemos a nosa fe en Cristo Xesús.* Digamos: **-“Si, renuncio”.**

**Celebrante:**

-Renunciades ao pecado para vivir na liberdade dos fillos de Deus?

-Renunciades a todas as seducións do mal, para que non domine en vós o pecado?

-Renunciades a Satanás, pai e príncipe do pecado?

-Prometedes seguir a Xesucristo cumprindo os seus mandamentos?

***Que o Señor teña misericordia de nós, perdoe os nosos pecados e lévenos á vida eterna.***



1. **MONICIÓN ÁS LECTURAS**

As lecturas que imos escoitar prepárannos á misión de Xesús: Isaías indica como será o Mesías. A segunda lectura, doutra banda, preséntanos un conxunto de ensinos sobre o papel que vai desempeñar o Salvador. Finalmente, aínda que brevemente, o Evanxeo nárranos a compracencia, a alegría, a satisfacción que ten Deus nun Fillo que vai ser a súa voz, os seus pés, as súas mans e o seu corazón na terra. Escoitemos con atención.

1. **CREDO**

*Irmáns, nesta festa do Bautismo do Señor, renovemos o compromiso da nosa fe bautismal.*

*Respondemos:* ***-Si, CREO.***

Celebrante: Credes en Deus, Pai creador do ceo e da terra?

Celebrante: Credes en Xesucristo, o seu único Fillo, o noso Señor, que naceu de Santa María Virxe, morreu, foi sepulto, resucitou de entre os mortos e está sentado á dereita do Pai?

Celebrante: Credes no Espírito Santo, na Igrexa católica, a Comuñón dos Santos, o perdón dos pecados, a resurrección dos mortos e na vida eterna?

Celebrante: É unha alegría poder proclamala a viva voz e todos xuntos.

**ORACIÓN DOS FIELES**

*Como fillos amados de Deus dirixímoslle as nosas súplicas*:

***-Renova en nós a fe bautismal.***

1. Para que a Igrexa sexa comunidade de bautizados conscientes e responsables. *Oremos.*

2. Para que a pesar dos nosos fallos sintamos que somos fillos amados do Pai. Oremos.

3. Para que sexamos membros vivos da Igrexa. *Oremos.*

4. Para que vivamos como criaturas novas, como fillos de Deus. *Oremos.*

5. Para que valoremos a fe como o mellor tesouro a legar aos nosos fillos e netos. *Oremos.*

6. Para que todos nós, que fomos bautizados, renovemos a graza e os compromisos adquiridos no bautismo. *Oremos.*

7. Polos que serán bautizados ao longo deste ano; polos seus pais, padriños e familiares; para que vivan con fe o camiño do Evanxeo. *Oremos.*

8. Polos enfermos, por tantos anxos sen ás que nos coidan e guían. *Oremos.* *Escóitanos, Pai e fainos verdadeiros fillos teus e servidores dos nosos irmáns. Por* XCNS.

1. **PROCESIÓN DE OFRENDAS**

**-CUNCA CON AUGA E PANO BRANCO:** Ao presentarche esta cunca coa auga do bautismo queremos darche grazas polo bautismos que nos lavou do pecado, encheunos da graza de Deus, da vida divina e fíxonos fillos de Deus.

-**GARRAFA DE ACEITE:** No bautismo ao ser unxidos polo óleo e o crisma, recibimos a forza do Espírito e comprometémonos a ser membros activos da Igrexa. Que nunca o esquezamos, que sempre vivamos como bautizados e amando a esa outra familia, a Igrexa.

**-PAN E VIÑO:** O pan e o viño na eucaristía son o alimento dos que temos, como Xesús, unha gran misión: vivir e facer vivir, descubrir e levar o amor que Deus nos ten.

**7. VENERACIÓN DA PÍA BAUTISMAL**

Organizamos para o final da misa unha procesión para que pasen todos a venerar a pía bautismal. Para iso adornemos a pía bautismal con flores frescas, iluminámola, poñemos á beira o cirio pascual aceso e colocamos auga na pía. Á beira da pía bautismal colócase o sacerdote co hisopo que molla na auga da pía bautismal. Os acólitos sosteñen o leccionario coas lecturas de hoxe. O sacerdote introduce a oración: *“Tomando esta auga bendita e facendo o sinal da cruz quero lembrar o meu bautismo. Como bautizado, entro na Igrexa para vivir máis a fondo a miña unión con Xesús e para compartir a fe con toda a comunidade cristiá. Que Deus Pai, que Deus Fillo, que Deus Espírito Santo nos acompañen sempre”.* Vanse achegando os bautizados e acollen a bendición co hisopo do sacerdote inclinando a cabeza e respondendo: “no nome do Pai e do Fillo e do Espírito Santo”. Mentres cántase un canto bautismal: Xesús o meu amigo, Betsaida (Bautismo): https://www.youtube.com/watch?v=7iyq\_FZ1KV0; Polo noso santo bautismo: https://www.youtube.com/watch?v=XhJqCpWNzdE&t=17s; A auga do Señor sandou a miña enfermidade, Kairoi: https://www.youtube.com/watch?v=agHXbQg2fjM- E terminamos a celebración facendo unha foto os sacerdotes e catequistas cos nenos ante a pía bautismal.